દેશના નાણાંમંત્રી પી. ચિદમ્બરમે બજેટમાં દેશની પ્રથમ સરકારી મહિલા બેન્ક શરૂ કરવાની જાહેરાત કરી હતી. જો કે, અમદાવાદમાં છેલ્લાં ૩૯ વર્ષોથી 'શ્રી મહિલા સેવા સહકારી બેંક લિમિટેડ' ચાલે છે જે મહિલાઓ દ્વારા અને મહિલાઓ માટે જ છે. આમ તો અમદાવાદીઓએ આ બેંક વિશે અવારનવાર સાંભળ્યું જ હશે પણ હવે જ્યારે દેશભરમાં આ પ્રકારના મોડયુલ સ્થાપવાના પ્રયાસ થઇ રહ્યા છે, ત્યારે અમદાવાદની આ સહકારી બેંક આખા દેશ માટે એક ઉત્તમ ઉદાહરણ સાબિત થઇ શકે છે. એક સાવ નાનકડાં વિચારથી શરૂ થયેલી આ યુનિક બેંક આજે મહિલા સશક્તિકરણનું ઉત્તમ દ્રષ્ટાંત છે.